S p r á v a

**o výsledkoch a podmienkach výchovno-vzdelávacej činnosti**

**Spojenej školy, Dúbravská cesta 1, Bratislava**

**za školský rok 2020/2021.**

**Predkladá:**

PaedDr. Adriana Dostálová, PhD.

riaditeľka

 Prerokované v pedagogickej rade

dňa 02. júla 2021

 **Vyjadrenie rady školy:**

Rada školy odporúča zriaďovateľovi –

 OÚ Bratislava

 **s c h v á l i ť**

Správu o výsledkoch a podmienkach

výchovno-vzdelávacej činnosti

Spojenej školy, Dúbravská cesta 1, Bratislava

za školský rok 2020/2021

 ................................................................

Mgr. Andrea Parošová

predseda Rady školy pri Spojenej škole, Dúbravská cesta 1, Bratislava

**Stanovisko zriaďovateľa:**

OÚ Bratislava

**s c h v a ľ u j e**

Správu o výsledkoch a podmienkach

výchovno-vzdelávacej činnosti

Spojenej školy, Dúbravská cesta 1, Bratislava

za školský rok 2020/2021

...................................................

za zriaďovateľa

**Vypracovali:**

PaedDr. Adriana Dostálová, PhD.

Mgr. Iveta Vlčková

Mgr. Anna Grycová

**Východiská a podklady:**

1. Vyhláška MŠVVaŠ SR č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
3. Vyhláška MŠVVaŠ SR č. 322/2008 Z. z. o špeciálnych školách.
4. Metodický pokyn č. 19/2015 na hodnotenie žiakov a klasifikáciu prospechu a správania žiakov s mentálnym postihnutím – primárne vzdelávanie.
5. Koncepcia školy na roky 2017 až 2022.
6. Plán práce školy na školský rok 2020/2021.
7. Mesačné plány práce.
8. Plány práce predmetových komisií.
9. Informácie o činnosti Rady školy.
10. Informácie o činnosti Centra špeciálno-pedagogického poradenstva.

S p r á v a

**o výsledkoch a podmienkach výchovno-vzdelávacej činnosti**

**Spojenej školy, Dúbravská cesta 1, Bratislava**

 **za školský rok 2020/2021.**

1. **Základné informácie**
2. **Základné identifikačné údaje o škole:**
3. **Názov školy:** Spojená škola

**Organizačné zložky:** Špeciálna základná škola pre žiakov s telesným postihnutím

Praktická škola

**Súčasti:** Centrum špeciálno-pedagogického poradenstva

Školský klub detí

1. **Adresa školy:** Dúbravská cesta 1, 845 25 Bratislava

**Adresa školy**

**pre písomný styk:** Poštový priečinok 845 25, 845 25 Bratislava

1. **Telefónne a faxové číslo:**

**Telefón, fax:** 02/54 77 36 01

**Mobil – škola:** 0911/354 152, 0911/160 137

**Mobil – poradňa:** 0911/155 385

1. **Internetová adresa:** [www.dubravska.sk](http://www.dubravska.sk)

**e-mailová adresa:** dubravska@dubravska.sk, riaditelka@dubravska.sk

1. **Zriaďovateľ:** Okresný úrad Bratislava, Tomášikova 46, 832 05 Bratislava
2. **Vedúci zamestnanci školy:**

|  |  |
| --- | --- |
| **Meno a priezvisko** | **Funkcia** |
| PaedDr. Adriana Dostálová, PhD. | riaditeľka školy (menovaná od 01.03.2017) |
| Mgr. Anna Grycová | zástupkyňa RŠ pre organizačnú zložku: Špeciálna základná škola pre žiakov s telesným postihnutím |
| Mgr. Iveta Vlčková | zástupkyňa RŠ pre organizačnú zložku: Praktická škola |

1. **Údaje o rade školy a iných poradných orgánoch školy:**
	1. **Údaje o rade školy**

Rada školy pri Spojenej škole bola ustanovená v zmysle § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a jej štvorročné funkčné obdobie sa začalo ustanovujúcou schôdzou dňa 22. 09.2020.

**Členovia rady školy:**

|  |  |  |  |
| --- | --- | --- | --- |
| *P. č.* | *Meno a priezvisko* | *Funkcia* | *Zvolený resp. delegovaný za* |
| 1. | Mgr. Andrea Parošová | predseda | zvolená za pedagogických zamestnancov  |
| 2. | Mgr. Zuzana Habová | zapisovateľka | zvolená za pedagogických zamestnancov  |
| 3. | Ing. Edita Kmeťková  |  | zvolená za nepedagogických zamestnancov  |
| 4. | Ing. Dušana Drgoncová | podpredseda | zvolená za rodičov žiakov  |
| 5. | JUDr. Ondrej Krajčo |  | zvolená za rodičov žiakov  |
| 6. | Ing. Veronika Kurinová |  | zvolená za rodičov žiakov |
| 7. | Ing. Zdenka Lazová |  | zvolená za rodičov žiakov |
| 8. | RNDr. Zora Sninčáková |  | delegovaná za zriaďovateľa |
| 9. | Mgr. Lenka Košáňová |  | delegovaná za zriaďovateľa |
| 10. | Mgr. Katarína Marcinová |  | delegovaná za zriaďovateľa |
| 11. | MUDr. Martina Magátová |  | delegovaná za zriaďovateľa |

* 1. **Údaje o poradných orgánoch riaditeľa školy:**

**Pedagogická rada školy**

V auguste 2020 riaditeľka školy informovala pedagogickú radu o činnosti školy počas letných prázdnin a o organizácii školského roka 2020/2021.

V septembri pedagogická rada a schválila plán práce na školský rok 2020/2021.

V novembri, januári, apríli a júni pedagogická rada prerokovávala výchovno-vzdelávacie výsledky žiakov a ich dochádzku v príslušnom štvrťroku. Zasadnutie pedagogických rád sa z dôvodu zhoršenej epidemickej situácie realizovali prostredníctvom aplikácie ZOOM. Júnová pedagogická rada sa realizovala už prezenčne.

V júli 2021 prerokovala pedagogická rada Správu o výsledkoch a podmienkach výchovno-vzdelávacej činnosti Spojenej školy za školský rok 2020/2021.

**Porada vedenia školy**

Porady sa konali počas školského roka jedenkrát mesačne.

Na augustovej pracovnej porade vedenie školy dokončilo prípravu nového školského roka 2020/2021.

Program porád vedenia v septembri až júni:

* kontrola plnenia úloh z predchádzajúcej porady vedenia,
* zhodnotenie akcií za uplynulý mesiac,
* výsledky kontrolnej činnosti,
* príprava pracovnej porady resp. pedagogickej rady,
* zostavenie plánu práce na nadchádzajúci mesiac,
* rôzne.

Program porady vedenia v júli:

* prerokovanie a schválenie Správy o výchovno-vzdelávacej činnosti, jej výsledkoch a podmienkach,
* kontrola plnenia úloh z predchádzajúcej porady vedenia,
* výsledky kontrolnej činnosti,
* činnosť školy počas letných prázdnin,
* príprava nového školského roka – triedy, úväzky,
* rôzne.

**Metodické orgány**

Na škole pracovali tri predmetové komisie – A a B variant, C variant, PŠ. Každá predmetová komisia zasadala počas školského roka päťkrát a na každom zasadnutí bola vždy prítomná riaditeľka školy a zástupkyne riaditeľky školy.

Na prvom stretnutí v septembri si každá komisia schválila plán práce na školský rok.

Na ďalších stretnutiach (november, január, apríl, jún) sa prejednávali výchovno-vzdelávacie výsledky a dochádzka žiakov, u ktorých nastali výraznejšie zmeny v prospechu alebo správaní v uplynulom štvrťroku, rozdelili sa úlohy na nasledujúci štvrťrok – organizácia akcií pre žiakov (výstavy, súťaže, exkurzie, výlety), príprava prijímacích pohovorov do PŠ a pod. .

Predmetové komisie sa z dôvodu zhoršenej epidemickej situácie realizovali prostredníctvom aplikácie ZOOM. V štvrtom štvrťroku sa PK realizovali prezenčne.

Vzdelávanie prostredníctvom PK sa tento školský rok nekonali. Každý PZ si individuálne volil vzdelávania prostredníctvom VÚDPaP online formou.

Na stretnutí v júni každá komisia zhodnotila svoju celoročnú činnosť a vedúci jednotlivých predmetových komisií zhodnotili prezenčnú a dištančnú formu vzdelávania.

* V období 26.10.2020 – 6.11.2020 sa uskutočnila prvá etapa dištančného vzdelávania.
* 10.11.2020 – 18.12.2021 bolo vzdelávanie žiakov sprístupnené prezenčne.
* 14.12.2020 - 18.12. 2020 dvojtýždňová karanténa v budove G (v druhom týždni karantény plynuli vianočné prázdniny).
* 21.12.2020 – 8.1.2021 boli predĺžené vianočné prázdniny.
* 11.1.2021 – 5.2.2021 trvala druhá etapa nariadeného dištančného vzdelávania.
* 8.2.2021 – 19.2.2021 sa žiaci mohli vzdelávať prezenčne. Plne sme akceptovali rozhodnutie rodičov pre dištančnú edukáciu.
* 22.2.2021 – 5.3.2021 dvojtýždňová karanténa v budove O (v druhom týždni karantény plynuli jarné prázdniny).
* Od 8.3.2021 boli žiaci A,B variantu vzdelávaní v rôznej kombinácii prezenčného a dištančného vzdelávania.
* Dňom 19.4.2021 bolo obnovené komplet prezenčné vzdelávanie aj so službami ŠKD.

Predmetová komisia vzdelávacieho variantu A, B:

Vo vzdelávacích variantoch A,B bolo vytvorených 7 tried, v ktorých sa vzdelávalo 40 žiakov. Dištančné vzdelávanie a prezenčné vzdelávanie bolo v školskom roku 2020/2021 nariadené a realizované vo viacerých etapách v závislosti od nariadení MŠVVaŠ s odvolaním sa na celospoločenskú epidemickú situáciu z dôvodu šírenia koronavírusu a nariedeniami RÚVZ. Počas dištančného vzdelávania učitelia pristúpili k rôznym formám vyučovania, v ktorých zohľadňovali individuálne osobitosti žiakov, informačno- technologickú podporu rodín, pracovné zaťaženie rodičov a ich ochotu spolupracovať. Základná komunikácia učiteľ – zákonný zástupca zahŕňala odosielanie úloh na dennej báze prostredníctvom mailu. Vo výraznej miere dochádzalo ku konzultáciám s rodičmi a žiakmi prostredníctvom telefonického kontaktu. Viacerí učitelia zaviedli pravidelné alebo nepravidelné on-line vyučovanie cez aplikáciu zoom (individuálne vzdelávanie žiaka, rôzne zoskupenie žiakov alebo celo-triedne skupinové vyučovanie). Viacerí učitelia prispôsobili čas on-line vzdelávania prítomnosti rodiča doma. Niektorí učitelia posielali žiakom nahraté videá. V odôvodnených prípadoch sa učitelia kontaktovali so svojimi žiakmi alebo ich rodičmi osobne. Spätná väzba v podobe vypracovaných úloh, postrehov, požiadaviek, pripomienok, videí či fotografii sa stala bežnou, každodennou súčasťou komunikácie učiteľov s rodičmi.

Účasť žiakov v triedach AB variantu bola výrazne determinovaná individuálnym záujmom rodičov o prezenčné vzdelávanie svojich detí. Žiakom, ktorí ostali doma, aj napriek možnosti navštevovať školu, posielali učitelia úlohy na domáce vypracovanie denne alebo po dohode s rodičmi v inej frekvencii.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **1.A/4ž.** | **1.B/6ž.** | **2.A/6ž.** | **2.B/5ž.** | **3.A/5ž.** | **4.B/6ž.** | **8.A/8ž.** |
| Posielanie úloh denne cez email | 4 | 5 | 6 | 5 | 5 | 6 | 8 |
| Posielanie úloh denne cez aplikácie | 0 | 0 | 0 | 0 | 5 | 1 | 0 |
| Telefonická a mailová komunikácia,konzultácia so zákonnými zástupcami | 4 | 4 | 6 | 5 | 5 | 6 | 8 |
| Osobné odovzdávanie úloh | 0 | 0 | 0 | 0 | 2 | 3 | 2 |
| Spätná väzba - denné kontrolovanie zadaných úloh | 3 | 4 | 0 | 3 | 3 | 6 | 4 |
| Spätná väzba - občasné zasielanie zadaných úloh | 0 | 1 | 6 | 3 | 1 | 0 | 1 |
| Spätná väzba - žiadna | 1 | 0 | 0 | 1 | 1 | 0 | 3 |
| Pravidelné on-line vyučovanie | 0 | 0 | 6 | 0 | 0 | 0 | 0 |
| Nepravidelné on-line vyučovanie | 0 | 1 | 0 | 0 | 3 | 4 | 0 |
| Odosielanie nahratých videí s výkladom | 0 | 0 | 0 | 0 | 3 | 0 | 0 |
| Udržiavanie osobného kontaktu so žiakmi  | 0 | 0 | 0 | 1 | 3 | 0 | 0 |

Spôsob realizovania vzdelávania počas trvania koronavírusu A, B variant

Predmetová komisia vzdelávacieho variantu C:

Počas mimoriadneho prerušenia školského vyučovania sa vzdelávanie realizovalo dištančnou formou. Jej podobu si učitelia zvolili podľa podmienok a možností žiakov aj učiteľov. Učitelia využívali rôzne on-line platformy, telefonickú komunikáciu, mailovú komunikáciu...aj formu doručovania úloh a zadaní žiakom prostredníctvom asistenta učiteľa.

Podľa dostupných možností bolo snahou všetkých triednych učiteľov zabezpečiť prístup ku vzdelávaniu všetkým žiakom C – variantu. Úlohy a aktivity z hlavných vzdelávacích oblastí triedni učitelia zabezpečovali žiakom podľa rozvrhu v dohodnutom čase (v rozmedzí medzi 8:00–12:00 hod.) bližšie popísané v nižšie uvedených triedach: II.C, III.B, III.C, IV.B, V.

* II. C trieda: komunikácia s rodičmi prostredníctvom mailu, aplikácie WhatsApp,  Viber a Messenger na FB, zvukové správy,
* denne zasielané úlohy v podobe pracovných listov s ústrednou týždennou témou, rozpracovanou na jednotlivé čiastkové úlohy a prispôsobenou pre každého žiaka zvlášť podľa náročnosti,
* dôraz kladený hlavne na predmety RKS, VEU, RGZ a MAT,
* preposielané zvukové knižky na rôzne témy v aplikácii BookCreator,
* poskytovanie aktuálnych tipov na rôzne edukačné webové stránky, aplikácie v tabletoch, TV vysielanie a pod.,
* podľa záujmu niektorých rodičov prebiehali videohovory prostredníctvom Skype a Zoom,
* spätná väzba priebežná ( príp. raz za týždeň) - zasielanie foto žiakov pri činnostiach alebo foto vypracovaných úloh, po nástupe do školy boli PL odovzdané .
* III. B trieda: komunikácia s rodičmi prostredníctvom mailovej komunikácie, telefonickej komunikácie, využívanie aplikácie WhatsApp – telefonovanie, SMS správy, videohovory, iné  on-line platformy,
* pod vedením rodičov pokračovali v zdokonaľovaní jednotlivých vzdelávacích oblastí, s dôrazom na RKS, VEU, RGZ, MAT a RSZ,
* žiakom boli zasielané úlohy v rozsahu týždenného rozvrhu každý deň,
* úlohy pre žiakov boli rozpracované do pracovných listov, s hlavnou týždennou témou, ktorá bola rozpracovaná na čiastkové úlohy, prispôsobené pre každého žiaka podľa náročnosti,
* zvukové knižky na rôzne témy v aplikácii BookCreator, tipy na rôzne edukačné aktivity, aplikácie v tabletoch, TV vysielanie...,
* pravidelná spätná väzba od rodičov - rodičia pravidelne posielali fotografie, videá žiakov pri činnostiach, fotografie vypracovaných úloh.
* III. C trieda: komunikácia s rodičmi prostredníctvom mailu, aplikácie WhatsApp,  Viber a Messenger na FB, zvukové správy,
* denne zasielané úlohy v podobe pracovných listov s ústrednou týždennou témou, rozpracovanou na jednotlivé čiastkové úlohy a prispôsobenou pre každého žiaka zvlášť podľa náročnosti,
* dôraz kladený hlavne na predmety RKS, VEU a RGZ,
* preposielané zvukové knižky na rôzne témy v aplikácii BookCreator,
* poskytovanie aktuálnych tipov na rôzne edukačné webové stránky, aplikácie v tabletoch, TV vysielanie a pod.,
* podľa záujmu niektorých rodičov prebiehali videohovory prostredníctvom Skype a Zoom,
* spätná väzba priebežná ( príp. raz za týždeň) - zasielanie foto žiakov pri činnostiach alebo foto vypracovaných úloh, po nástupe do školy boli PL odovzdané .
* IV. B trieda: pravidelne zasielaný súhrnný pracovný materiál podľa preberaných tém a vyučovacích hodín (týždňové témy – zima, zimné športy, radovánky, oblečenie...). Zasielanie e-knižiek vytvorených v aplikácii BookCreator, pracovných listov, pomocného videomateriálu.
* individuálne i skupinové online vyučovacie hodiny cez aplikáciu zoom. Témy: ranný kruh, divadlo, spievanie, varenie, pranie,
* poskytovanie aktuálnych tipov na rôzne edukačné webové stránky, aplikácie v tabletoch, TV vysielanie a pod.,
* pravidelná komunikácia s rodičmi prostredníctvom e-mailu, textových správ, aplikácie WhatsApp a Messenger,
* individuálne online konzultácie o výchovno-vzdelávacích výsledkoch s rodičmi žiakov,
* spätná väzba od rodičov priebežná - zasielanie fotografií a videí žiakov pri rôznych činnostiach alebo vypracovávaní zadaných úloh; po nástupe do školy boli vyplnené pracovné listy odovzdané.
* V. trieda: žiaci cez rodičov dostávali pravidelné domáce úlohy a pokyny k domácim činnostiam a aktivitám,
* pod vedením rodičov pokračovali v zdokonaľovaní jednotlivých vzdelávacích oblastí, s dôrazom na RKS, VEU, RGZ, MAT a RSZ,
* každodenný kontakt prebiehal pomocou mobilu, SMS, MMS, mailu,
* každý deň p. zástupkyňa obdržala od triednej učiteľky správu o zdravotnom stave žiakov a ako sa im darí plniť zadania v domácom prostredí počas dištančného vzdelávania.

Predmetová komisia Praktickej školy:

Učitelia v praktickej škole sa zameriavali predovšetkým na opakovanie a utvrdenie prebraného učiva, pričom zohľadňovali individuálne možnosti a schopnosti žiakov a spoluprácu rodičov. Úlohy boli zasielané a kontrolované denne. U žiakov, ktorí nemali technické vybavenie PC týždenne.

Dištančné vzdelávanie v praktickej škole bolo realizované nasledovne:

* Zasielanie učebných materiálov, textov, pracovných listov, prezentácii a inštrukcií k praktickým úlohám v elektronickej forme prostredníctvom e mailu, SMS správ, Messenger, WhatsApp.
* Žiakom, ktorý nemali v domácom prostredí technické vybavenie PC, boli všetky učebné materiály doručené poštovou komunikáciou alebo osobne, rovnako prebehla aj kontrola hotových úloh.
* Učitelia boli nápomocní pri riešení úloh prostredníctvom telefónu, video hovoru.
* Učitelia a žiaci boli v telefonickom kontakte pri kontrole úloh.
* Žiaci boli denne motivovaní, hodnotení slovne za každú vypracovanú úlohu, aktivitu, činnosť a usilovnosť.
* Učitelia a rodičia spolupracovali, komunikovali telefonicky, emailom. Rodičia posielali učiteľom hotové úlohy, fotografie, videá činností a hotových domácich prác svojich detí denne elektronickou formou.

V rámci vzdelávacích aktivít na báze zasadnutí predmetových komisií sa pozornosť sústredila na témy vzdelávacích aktivít:

* Pravidelná informovanosť o knižných novinkách, legislatívnych usmerneniach a aktivitách.
* Aktualizačné vzdelávanie pedagogických a odborných zamestnancov sa konalo v mesiaci júl - zamerané na: efektívnu komunikáciu a riešenie konfliktov, predchádzanie a zvládanie agresivity, sebapoznanie, pozitívnu motiváciu, motiváciu vs. prekážky, kultúru a klímu v kolektíve, akceptovanie zmien a vystupovanie zo zóny komfortu (v rozsahu 16 hodín).

**Prijímacie komisie**

Prijímacia komisia ŠZŠ TP

Zasadala počas školského roka dvakrát a riešilo sa zaradenie 27 žiakov.

Komisia odporučila :

* prijať v školskom roku 2020/2021 štyroch žiakov, a od šk. roka 2021/2022 23 žiakov
* oslobodiť od povinnosti dochádzať do školy na školský rok 2020/2021 šiestich žiakov (škola bude poskytovať siedmym žiakom individuálne vzdelávanie v rozsahu minimálne 2 hodiny týždenne a jednému žiakovi sa zo zdravotných dôvodov vzdelávanie nebude poskytovať).

Prijímacia komisia PŠ

Zasadala raz a odporučila prijať do praktickej školy 11 žiakov (z toho piati boli absolventi našej ŠZŠ TP).

**Inventarizačná, vyraďovacia a likvidačná komisia**

Inventarizačná, vyraďovacia a likvidačná komisia počas školského roka 2020/2021 nezasadala.

**Škodová komisia**

Škodová komisia počas školského roka 2020/2021 zasadala jedenkrát (žiacky úraz 436,80€).

1. **Údaje o žiakoch školy za školský rok 2020/2021**

Pozn.: za **/** je uvedený počet žiakov na konci školského roka

|  |  |  |  |  |  |
| --- | --- | --- | --- | --- | --- |
|  | **Triedy** | **Žiaci** | **Dievčatá** | **Chlapci** | **Pohyb** |
| **ŠZŠ TP** | 12 | 75/79 | 25/26 | 50/53 | +1 d,+3 ch |
| **PŠ** | 6 | 29/28 | 8/8 | 21/20 | -1 ch |
| **Spolu** | 18 | 104/107 | 33/34 | 71/73 | +1 d, +2 ch |

1. **Údaje o počte zapísaných žiakov do 1. ročníka ŠZŠ, údaje o počtoch a úspešnosti žiakov na prijímacích skúškach a ich následnom prijatí na štúdium na špeciálne stredné školy**

**c1) Údaje o počte zapísaných žiakov do 1. ročníka ZŠ**

|  |  |  |
| --- | --- | --- |
| **Počet žiakov** | **Z celkového počtu zapísaných** | **Počet tried** |
| **Spolu** | **Dievčatá** **Počet**  | **Odklady****Počet** | **Nezaškolení v MŠ****Počet / %** | **Samostatné (spojené)** |
| 4 | 0 | 0 | 1/1,36 % | 0 (4) |

**c2) Údaje o prijatých žiakoch na štúdium na stredné školy**

|  |  |
| --- | --- |
|  **Počet žiakov 9. a 10. roč.** | Prehľad o počte žiakov 9. a 10. ročníka prijatých na jednotlivé druhy SŠ |
| **OU** | **Praktická škola** |
| 9 | **Prihlásení** | **Prijatí** | **Prihlásení** | **Prijatí** |
| 3 | 3 | 5 | 5 |

1. **Údaje o výsledkoch hodnotenia a klasifikácie žiakov podľa poskytovaného stupňa vzdelania**

**Špeciálna základná škola pre žiakov s telesným postihnutím**

Podľa variantu A bolo vzdelávaných 26 žiakov, všetci prospeli.

Podľa variantu B bolo vzdelávaných 15 žiakov, všetci prospeli.

Podľa variantu C bolo vzdelávaných 38 žiakov, 37 žiakov prospelo, 1 žiačka nebola hodnotená.

**Praktická škola**

V praktickej škole bolo vzdelávaných 29 žiakov (k 1. polroku ukončil štúdium 1 žiak, k 2. polroku ukončil štúdium 1 žiak) – 28 žiakov prospelo, 1 žiak nebol hodnotený.

1. **Zoznam uplatňovaných učebných plánov v školskom roku 2020/2021**

**Špeciálna základná škola pre žiakov s telesným postihnutím**

**variant A**

- Školský vzdelávací program variant A mobilní žiaci (prípravný až deviaty ročník),

- Školský vzdelávací program variant A imobilní žiaci (prípravný až deviaty ročník),

**variant B**

- Školský vzdelávací program variant B mobilní žiaci (prípravný až desiaty ročník),

- Školský vzdelávací program variant B imobilní žiaci (prípravný až desiaty ročník),

- **variant C**

- Školský vzdelávací program variant C mobilní žiaci (prípravný až desiaty ročník),

- Školský vzdelávací program variant C imobilní žiaci (prípravný až desiaty ročník),

**Praktická škola**

- Školský vzdelávací program praktickej školy mobilní žiaci (prvý až tretí ročník),

- Školský vzdelávací program praktickej školy imobilní žiaci (prvý až tretí ročník).

1. **Údaje o fyzickom počte zamestnancov a plnení kvalifikačného predpokladu pedagogických zamestnancov školy ku dňu koncoročnej klasifikácie**

|  |  |
| --- | --- |
|  | **počet** |
| **Zamestnanci spolu:** | **41** |
| Učitelia | **21** |
| - kvalifikovaní | 20 |
| - nekvalifikovaní | 1 |
| - dopĺňajú si vzdelanie | 0 |
| Asistenti učiteľa | **8** |
| **Odborní zamestnanci** | **6** |
| - psychológ  | 1 |
| - liečebný pedagóg | 1 |
| - špeciálny pedagóg  | 2 |
| **-** logopéd | 2 |
| **Nepedagogickí zamestnanci** | **6** |
| **-** upratovačky | 3 |
| **-** ostatní  | 3 |

1. **Odbornosť vyučovania podľa jednotlivých predmetov v školskom roku 2020/2021**

Väčšina predmetov bola na škole vyučované odborne.

1. **Údaje o aktivitách a prezentácii školy na verejnosti**

**Aktivity organizované školou iba na úrovni triedy:**

**Výlety -** Slavín, Bratislavský hrad, spoznávanie historickej časti mesta

**Besedy** – Deň boja proti drogám, Bezpečnosť na ceste, Svetový deň výživy – Jabĺčko, Týždeň ochrany zdravia a prírody, pripomenutie si SNP

**Kvízy/aktivity** – Viem čo zjem, Svetový deň výživy–Jabĺčko, Deň mlieka, Deň kvetov, Deň Zeme, Deň životného prostredia, Deň priateľstva, Medzinárodný deň parkov, Deň Zeme - podpora cez aktivitu Hurá von - učíme sa vonku

**Kultúrne aktivity –**Žiacka knižnica - Čítame si navzájom, Moja obľúbená kniha, súťaž Lastovičky, návšteva prírodnej galérie v Horskom parku

Pre žiakov C variantu – Hráme sa na jeseň- Jesenné radosti, Hráme sa na zimu- Zimné radosti, Čo rád čítam – malebné čítanie.

**Športové aktivity –**Európsky týždeň športu, Ochrana zdravia človeka a prírody (jeseň, jar), športové aktivity tried na Železnej studničke, zapojenie sa do výzvy prostredníctvom pohybu na podporu Down sy.

# Ďalšie aktivity –7 vysielaní školského rozhlasu, 3 čísla školského časopisu Lastovička, čistenie Železnej studničky, podpora Dňa Downoveho syndrómu, podpora povedomia o autizme

**Vzdelávacie aktivity (organizované školou):** spoločnosť EDUCON.

**Aktivity, do ktorých sa škola zapojila:**

**Výtvarné súťaže –**Vianočná pohľadnica (oravské kultúrne stredisko),

**Výtvarné aktivity –**výmena pohľadníc so seniormi z Centra sociálnych služieb ORAVA v Tvrdošíne, CVČ Klokan - BA, XXI. celoslovenský výtvarný salón znevýhodnených detí 2021

**Literárne aktivity –**Školský časopis Lastovička -2. miesto v celoslovenskej súťaži školských časopisov v kategórii "špeciálne školy a špeciálne výchovné zariadenia", Detský čin roka

**Športové aktivity –**Európsky týždeň športu.

**Ostatné –**prax študentov Pedagogickej a sociálnej akadémie, pravidelné stretnutia ohľadom riešenia problémov vo výchovno-vzdelávacej oblasti, výmena pohľadníc so seniormi z Centra sociálnych služieb ORAVA v Tvrdošíne

1. **Údaje o projektoch, do ktorých je škola zapojená**

|  |  |  |  |
| --- | --- | --- | --- |
| **Názov projektu** | **začiatok** | **koniec** | **Výsledky** |
| Čítame radi | 2020 | 2020 | nákup kníh do ŽK |
| Lastovička | 2021 | 2021 | tlač šk. časopisu Lastovička |
| SK NICK | 2021 | 2021 | nákup iPadov a interaktívneho systému |
| EkoAlarm | 2017 |  | separácia papierového a plastového odpadu |
| Recyklohry | 2010 |  | separovaný zber elektroodpadu |
| Ovocie do škôl | 2009 |  | zlepšenie stravovacích návykov |
| Vzdelávacie poukazy | 2004 |  | krúžková činnosť |

1. **Údaje o výsledkoch inšpekčnej činnosti vykonanej Štátnou školskou inšpekciou v škole (§ 2 ods. 1 písm. k) .**

Štátna školská inšpekcia nebola vykonaná.

1. **SWOT analýza (oblasti, v ktorých škola dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení)**

# Silnými stránkami našej školy sú:

* Škola je lídrom v bratislavskom regióne v oblasti vzdelávania ťažko viacnásobne postihnutých jednotlivcov (mentálne postihnutie v kombinácii s telesným a pridruženými zmyslovými postihnutiami a narušeniami).
* Škola poskytuje vzdelávanie vo všetkých variantoch (A, B, C) s možnosťou individuálneho prístupu a s pedagogickým asistentom. Žiaci ŠZŠ TP môžu plynule pokračovať vo vzdelávaní v PŠ. Má vybudované dobré podmienky na vyučovanie odborných predmetov aj pre imobilných žiakov.
* Škola na edukáciu využíva špeciálne počítače, interaktívne tabule, vizualizér, optickú svetelnú tabuľku, interaktívny hudobný systém a inú najmodernejšiu techniku.
* Škola ako prvá v bratislavskom regióne začala realizovať a naďalej realizuje augmentatívnu alternatívnu komunikáciu (AAK) prostredníctvom iPAD-ov u nehovoriacich žiakov.
* Škola realizuje workshopy zamerané implementáciu moderných IKT v špeciálno-pedagogickej edukácii.
* Škola pravidelne realizuje v rámci rozvíjania čitateľskej gramotnosti čítanie so známymi osobnosťami z oblasti umenia a kultúry.
* Škola spolupracuje s významnými osobnosťami v oblasti umenia a kultúry.
* Škola spolupracuje s vysokoškolskými pracoviskami a so SAV.
* Žiaci každoročne získavajú ocenenia v recitačných, športových a výtvarných súťažiach.
* Ponuka služieb CŠPP, ktoré je súčasťou školy.
* Dobré dopravné spojenie.
* Pre žiakov, ktorí sú klientmi ZSS ROSA, možnosť celoročného a týždenného pobytu, s možnosťou rehabilitácie..

###### Príležitosti pre našu školu:

* Potenciál učiteľov na zavádzanie inovácií do vyučovania.
* Učitelia sa neustále vzdelávajú v systéme celoživotného vzdelávania.
* Skúsenosti a nazbierané inšpirácie zo súkromných ciest v zahraničí.
* Zriadenie materskej školy.
* Získavanie finančných prostriedkov do Fondu detí, n.f.
* Mediálna prezentácia školy na verejnosti.

**Slabými stránkami našej školy sú:**

* Nedostatok finančných prostriedkov na realizovanie všetkých inovatívnych myšlienok a nápadov do vyučovania.
* Nakoľko sídlime v bratislavskom regióne, nemáme prístup k prostriedkom z fondov Európskej únie. Existujúce učebné pomôcky boli zakúpené z vlastných zdrojov školy, prostriedkov rodičov a sponzorov a ich počet nepostačuje. Učitelia majú viac nápadov ako by sa dali pomôcky a technika využiť, keby ich bolo dostatok.
* Škola sídli v prenajatých priestoroch.
* Bariérové prostredie budovy O.
* Škola nevlastní vlastnú telocvičňu a športoviská na hodiny telesnej výchovy.

**Ohrozenia našej školy:**

* Existencia školy je ohrozená znižovaním počtu žiakov z dôvodu integrácie.
* Neistota ohľadom finančných prostriedkov na pedagogických asistentov.

**II. Ďalšie informácie**

1. **Krúžková činnosť**

V školskom roku 2020/2021 sa z dôvodu pandémie Covid 19 nerealizovala.

1. **Dochádzka žiakov**

|  |  |  |  |  |
| --- | --- | --- | --- | --- |
|  | **Ospravedlnené hodiny** | **Priem. na žiaka** | **Neospravedlnené****hodiny** | **Priem. na žiaka** |
| **ŠZŠ** | 6 426 | 85 | 7 | 0,09 |
| **PŠ** | 1 983 | 66 | 0 | 0 |
| **Spolu** | 8 409 | 79 | 7 | 0,06 |

1. **Spolupráca školy s inými organizáciami**
* Okresný úrad Bratislava, odbor školstva,
* Ministerstvo vnútra,
* Ministerstvo školstva, vedy výskumu a športu,
* Univerzita Komenského, katedra špeciálnej pedagogiky,
* Radboud University, Holandsko
* Institut für Intellektuelle Integration, Viedeň,
* ZŠ Komenského, Otrokovice,
* Metodicko-pedagogické centrum,
* BSK,
* ZSS Rosa na Dúbravskej ceste 1, Bratislava,
* Centrum pre deti a rodiny na Rőntgenovej ulici 6, Bratislava, Centrum pre deti a rodiny na Učiteľskej ulici,
* Špeciálne školy a centrá špeciálno-pedagogického poradenstva v Bratislave,
* Spojená škola v Novej Bani, Spojená škola v Topoľčanoch (Pod Kalváriou),
* Gymnázium Matky Alexie,
* Pedagogická a sociálna akadémia, Bullova, Bratislava,
* RTVS,
* iStores, Deutsche Telecom - Pan Net,
* ISS facility,
* Boni Fructi, Asekol,
* Komunikujme spolu, n.o.,
* Združenie na pomoc ľuďom s mentálnym postihnutím.
1. **Činnosť centra špeciálno-pedagogického poradenstva**

V školskom roku 2020/2021 sme 327 klientom poskytli celkovo 8 975 výkonov, z toho 5 027 výkonov priamej činnosti s klientom a 3 948 výkonov metodickej a nepriamej činnosti s klientom.

Prijali sme 65 nových klientov so zdravotným znevýhodnením, ktorým sme vykonali psychologické, špeciálno-pedagogické a logopedické vyšetrenie z dôvodu:

* odporučenia prijatia do MŠ alebo ZŠ/ŠZŠ,
* odporučenia integrácie žiaka v ZŠ alebo v SŠ,
* odporučenia asistenta pedagogického zamestnanca,
* odporučenia úprav maturitnej skúšky,
* problémov v edukácii,
* nápravy reči,
* HRV, EEG biofeedback,
* vyšetrenia pre sociálne účely.

Žiakom našej špeciálnej základnej školy a praktickej školy sme opakovane poskytovali v priebehu celého školského roka niektorú z terapií:

* Arteterapia,
* Bazálna stimulácia,
* Intervencia liečebného pedagóga,
* Individuálna logopedická starostlivosť,
* Skupinová logopedická starostlivosť,
* Muzikoterapia,
* Orofaciálna stimulácia,
* Psychologická intervencia,
* Biofeedback,
* HRV biofeedback.